Colour of Cinnamon » Blog Archive » Хайвер от амарант
Това интересно ястие би могло да се направи в суров или сварен вариант. Идеята за този суров „хайвер“ идва от моята приятелка Вики, която учудващо добре откри място на дребните зрънца 🙂 Самият пастет търпи импровизации, но е важно да наблегнете на растителната мазнина, за да получите вкус и аромат подобен на хайвер/майонеза с гъста консистенция.
200 мл мляко от лешници (или др. ядки)
Препоръчително е да приготвите домашно ядково мляко непосредствено преди да направите и хайвера.
Сварете амаранта ако желаете сместа да бъде по-мека. В суровия вариант е необходимо да го накиснете за една нощ във вода.
Смесете в блендер млякото, амаранта и филтрирана вода според желанието за гъстота. Разбийте за 1-2 минути. Прибавете сока на един лимон, сол, зехтина и нарязания лук. Смелете за още няколко минути до получаване на гъста фина консистенция.
Изстудете в хладилник за 2-3 часа.
С получената смес можете да напълните пресни чушки и домати, гарнирайте с кълнове по избор, маслини, праз лук и лимон.
| бобови и варива, Веган кухня, зеленчук и гъби, сурово, ядки и семена	| Диди на 21.09.2011 | 2 коментара
септември 23, 2011 at 15:51
Ше го пробвам непременно, само че без да варя амаранта….и без това се чудя какво да го правя…нещо не му намирам приложение?! 🙁
септември 23, 2011 at 16:17
Този на снимката не е варен. И аз дълго време се чудех какво да го правя, но в този вариант ни допадна доста и може да се използва с най-различни зеленчуци или просто да го намажеш върху крекер/филия.